Der er gang i slamsugere og opdæmningsarbejde i Dall Villaby, hvor et åløb igen er forurenet. Fredag fik Nordjyllands Beredskab besked om forurening i et vandløb i byen, som gør det nødvendigt at suge al vandet ud af vandløbet. Det arbejde er lørdag middag i fuld gang. Det var vakse borgere i området, som lagde mærke til, at en person hældte noget i vandløbet. Det oplyser Søren Korsgaard fra Nordjyllands Beredskab. - Nu dæmmer vi ind med sandsække og får suget vandløbet tomt, siger han. Det er ikke første gang, åen er blevet forurenet. Tilbage i marts farvede maling vandet blåt. Dengang formodede beredskabet, at nogle havde hældt malingrester i kloakken, som havde spredt sig.
Nordjyllands Beredskab tømmer åløb i Dall Villaby på grund af forurening.